Ханс Магнус Енценсбергер
Простото, което се изнамира трудно

Превод от немски: Надежда Андреева, —

chitanka.info

Не съм против микропроцесора,

но би ли ни имало днес

без водата?

И какво е сонда на Юпитер,

сравнена с мухата и нейния мозък?

Тия опитни мишки,

как се бъхтят горките с клониране!

А по-чудесно е да летиш като птица.

И ето глухарчето,

как то го постига: ведра,

ненадмината елегантност!

Признайте си,

скъпи лауреати на Нобел,

никога вие в живота не бихте

изнамерили нещо такова.

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.